આવા કિસ્સા વિશે ઉહાપોહ વધવા લાગ્યો તે પછી પણ સરકાર જાગી નહોતી. વૃદ્ધોના સંરક્ષણ માટે ચાલતી યોજનામાં વધુ ભંડોળ ફાળવાતું નથી. વૃદ્ધો સાથે થતી છેતરપિંડીની તપાસ કરવા માટે આખા અમેરિકામાં માત્ર 27 તપાસ અધિકારીઓ અલગથી નિમાયેલા છે. એક અધિકારીએ વર્ષે 3500થી વધુ કેસો સંભાળવા પડે તેટલી મોટા પાયે છેતરપિંડી થઈ રહી છે. બાકીના કેસ પોલીસ પાસે જાય, પણ મોટા ભાગે સગાઓ દ્વારા લિગલ રીતે પૈસા પડાવાતા હોય છે, ત્યારે પોલીસ તેમાં ખાસ કરશું કરી શકતી નથી. ખાસ નિમાયેલા અને વ્યાખ્યા સમજી શકતા અધિકારીઓ જ આવા કેસમાં દરમિયાનગીરી કરી શકે તેમ હોય છે.